Samkvæmt tilkynningu frá kvikmyndafyrirtækinu Summit Entertainment þá eru tökur hafnar í New York á spennumyndinni Maður á syllu , eða Man on a Ledge . Söguþráðurinn er nokkuð áhugaverður . Fyrrum lögga og nú eftirlýstur flóttamaður , leikinn af Sam Worthington , sem þekktur er fyrir leik sinn í Avatar og Terminator , stendur á syllu á háhýsi á meðan samningamaðurinn , leikinn af Elizabeth Banks , reynir að fá hann af syllunni . Því lengur sem þau tvö eru á syllunni , því meira áttar hún sig á því að hér gæti legið fiskur undir steini , og annað búi að baki . Auk þeirra Worthington og Banks , sem lék meðal annars í The Next Three Days , þá leika í myndinni Anthony Mackie , úr The Hurt Locker , sem leikur besta vin Worthington , og Jamie Bell , úr Billy Elliot , sem er yngri bróðir Worthington og stuðningsmaður . Einnig eru á meðal leikenda hinn ferfaldi óskarsverðlaunatilnefningahafi Ed Harris , sem leikur valdamikinn viðskiptajöfur . Edward Burns , leikstjóri og leikari sem lék meðal annars í 27 Dresses , er samingamaður og andstæðuringur Banks sem reynir að taka djobbið af Banks þegar svo virðist sem upp sé kominn hagsmunaárekstur milli Banks og Worthington . Genesis Rodriguez leikur síðan kærustu Bell sem aðstoðar hann við að sanna sakleysi Worthington . Framleiðandinn Lorenzo di Bonaventure segir í tilkynningunni : „ “ Man on a Ledge “ er ótrúlega góður sálfræðiþriller með sterku leikaraliði . Ég hlakka til að framleiða þetta verkefni og að vinna aftur með Summit Entertainment , eftir að hafa unnið með þeim að spennu-gamanmyndinni RED . “ Leikstjóri er Asger Leth og Pablo F. Fenjves , Erich Hoeber og Jon Hoeber skrifa handritið .